
VENERABILIBUS FRATRIBUS 
PATRIARCHIS PRIMATIBUS ARCHIEPISCOPIS EPISCOPIS 
ALIISQUE LOCORUM ORDINARIIS 
PACEM ET COMMUNIONEM CUM APOSTOLICA SEDE HABENTIBUS 

VENERABILES FRATRES 
SALUTEM ET APOSTOLICAM BENEDICTIONEM. 


E supremi apostolatus cathedra, ad quam, consilio .Dei inserutabili, evecti fui- 
mus, vobis primum eloquuturos, nihil attinet commemorare quibus Nos lacrymis ma- 
gnisque precibus formidolosum hoc Pontificatus onus depellere a Nobis conati simus. 
Videmur equidem Nobis, etsi omnino meritis impares, convertere in rem Nostram posse 
quae Anselmus, vir sanctissimus, querebatur quum, adversans et repugnans, coactus est 
honorem episcopatus suscipere. Etenim quae ille moeroris indicia pro se afferebat, 
eadem et Nobis proferre licet, ut ostendamus quo animo, qua voluntate Christi gregis 
pascendi gravissimum officii munus exceperimus. Testantur, sic ille !), lacrymae meae 
et voces et rugitus a gemitu cordis mel, quales nunquam de me, ullo dolore, memini exiis- 
se ante diem illam, in qua sors illa gravis archiepiscopatus Canturiae visa est super me 
cecidisse. Quod ignorare mequiverunt illi qui, ea die, vultum meum inspexzerunt.. Ego 
magis mortuo quam viventi colore similis, stupore et dolore pallebam. Huic autem de me 
electioni, imo violentiae, hactenus, quantum potui, servata veritate, reluctatus sum. ded iam, 
velim nolim, cogor fateri quia quotidie iudicia Dei magis ac magis conatui meo resistunt, 
ut nullo modo videam me ea posse fugere. Unde iam, non tam hominum quam Dei, con- 
tra quam non est prudentia, victus violentia, hoc solo intelligo me uti debere consilio, ut 
postquam oravi quantum potui, et conatus sum ut, si possibile esset, cali iste transiret a 
me ne biberem illum... meum sensum et voluntatem postponens, me sensui et voluntati Dei 
penitus committam. 

Nec plaue repugnandi causae, multae et maximae, defuerunt Nobis. Praeterquam 
enim quod honore pontificatus, ob tenuitatem Nostram, nullo pacto Nos dignaremur; 
quem non moveret ei se successorem designari, qui, cum ecclesiam sex fere ac viginti 
annos sapientissime rexisset, tanta valuit alacritate ingenii, tanto virtutum omnium 

splendore, ut vel adversarios in sui admirationem traduxerit et memoriam sui nominis 
factis praeclarissimis consecrarit? — Dein, ut praetereamus cetera, terrebat Nos, quam 
quod maxime, ea quae modo est humani generis conditio affietissima. Quem enim la- 
teat, consociationem hominum gravissimo nunc, supra praeteritas aetates, atque intimo 
urgeri morbo; qui in dies ingravescens eamque penitus exedens ad exitium rapit? Mor- 
bus qui sit, intelligitis, Venerabiles Fratres; defectio abscessioque a Deo: quo nihil pro- 
fecto cum pernicie coniunctius, secundum Prophetae dictum !: Quia ecce, qui elongant 
se a te, peribunt, Tanto igitur malo, pro pontificali munere quod demandabatur, occur- 
rendum esse Nobis videbamus; arbitrabamur enim Dei iussum ad Nos pertinere: Ecce 
constituti te hodie super gentes et super regna, ut evellas et destruas, et aedifices et plantes *); 
verum eonscii Nobis infirmitatis Nostrae, negotium, quod nihil simul haberet morae et 
diffieultatis plurimum, suscipere verebamur. 

Attamen, quoniam numini divino placuit humilitatem Nostram ad hane ampli- 
tudinem potestatis provehere; erigimus animum in eo qui Nos confortat, Deique virtute 
freti manum operi admoventes, in gerendo pontificatu hoc unum declaramus propositum 
esse Nobis instaurare omnia in Christo *), ut videlicet sit omnia et in omnibus Christus *). 
Erunt profecto qui, divina humanis metientes, quae Nostra sit animi mens rimari ni- 
tantur atque ad terrenos usus partiumque studia detorquere. His ut inanem spem prae- 
cidamus, omni asseveratione affirmamus nihil velie Nos esse, nihil, opitulante Deo, 
apud eonsociationem hominum futuros, nisi Dei, cuius utimur auctoritate, administros. 
Rationes Dei rationes Nostrae sunt; pro quibus vires omnes vitamque ipsam devovere 
decretum est. Unde si qui symbolum a Nobis expetant, quod voluntatem animi pate- 
faciat; hoc unum dabimus semper: /Jnstaurare omnia in Christo! 

Quo quidem in praeclaro opere suscipiendo urgendoquo illud Nobis, Venerabi- 
les Fratres, alacritatem affert summam, quod certum habemus fore vos omnes strenuos 
ad perfieiendam rem adiutores. Id enim si dubitemus, ignaros vos, non sane iure, aut 
negligentes pntaverimus nefarii illius belli, quod nune, ferme ubique, commotum est 
atque alitur adversus Deum. Vere namque in Auctorem suum fremuerunt gentes et po- 
puli meditati sunt inania 5); ut communis fere ea vox sit adversantium Deo:  Recede 
a nobis?) Hinc extincta omnino in plerisque aeterni Dei reverentia, nullaque habita 
in consuetudine vitae, publice ac privatim, supremi eius numinis ratio: quin totis ner- 
vis contenditur omnique artificio, ut vel ipsa recordatio Dei atque notio intereat penitus. 

Haee profecto qui reputet, is plane metuat necesse est ne malorum, quae su- 
premo tempore sunt expectanda, sit perversitas haec animorum libamentum quoddam 
ac veluti exordium; neve filius perditionis, de quo Apostolus loquitur 7), iam in hisce 
terris versetur. Tanta scilicet audacia, eo furore religionis pietas ubique impetitur, re- 
velatae fidei documenta oppugnantur, quaeque homini cum Deo officia intercedunt tol- 
lere delere prorsus praefracte contenditur! E contra, quae, secundum Apostolum eun- 
dem, propria est Antichristi nota, homo ipse, temeritate summa, in Dei locum invasit, 
extollens se supra omne quod dicitur Deus; usque adeo ut, quamvis Dei notitiam extin- 

guere penitus in se nequeat, Eius tamen maiestate reiecta, aspectabilem hunc mundum 
sibi ipse velnti templum dedicaverit a ceteris adorandus. In templo Dei sedeat, osten- 
dens se tamquam sit Deus !). 

Enimvero hoc adversus Deum mortalium certamen qua sorte pugnetur nullus 
est sanae mentis qui ambigat. Datur quidem homini, libertate sua abutenti, rerum om- 
nium Conditoris ius atquae numen violare; veruntamen victoria a Deo semper stat: 
quin etiam tum proprior clades imminet, quum homo, in spe triumphi, insurgit auden- 
tior. Haec ipse Deus nos admonet in Scripturis sanctis. Dissimulat scilicet peccata ho- 
minum ?) suae veluti potentiae ac maiestatis immeror: mox vero, post adumbratos re- 
cessus excitatus tamquam potens crapulatus a vino?), confringet capita inimicorum suorum*); 
ut norint omnes quoniam rex omnis terrae Deus 5), et sciant. gentes quoniam homines sunt 9). 

Haec quidem, Venerabiles Fratres, fide certa tenemus et expectamus. Attamen 
non ea impediunt. quominus, pro nostra quisque parte, Dei opus maturandum nos 
etiam curemus: idque, non solum etflagitando assidue: Awurge Domine, non confortetur 
homo") verum, quod plus interest, re et verbo, luce palam, supremum in homines ac 
naturas ceteras Dei dominatum adserendo vindicandoque, ut Eius imperandi ius ac po- 
testas sanete colatur ab omnibus et observetur. — Quod plane non modo officium po- 
stulat a natura profectum, verum etiam communis utilitas nostri generis. Quorumnam 
etenim, Venerabiles Fratres, animos non conficiat trepidatio ac moeror, quum homines 
videant, partem maximam, dum quidem humanitatis progressus haud immerito extollun- 
tur, ita digladiari atrociter inter se, ut fere sit omnium in omnes pugna? Cupiditas pa- 
cis omnium profecto pectora attingit, eamque nemo est qui non invocet vehementer. 
Pax tamen, reiecto Numine, absurde quaeritur: unde namque abest Deus, iustitia exsu- 
lat; sublataquae iustitia, frustra in spem pacis venitur. Opus iustitiae pax $). — Novimus 
equidem non paucos esse, qui studio pacis ducti, tranquillitatis nempe ordinis, in coe- 
tus factionesque coalescunt, quae ab ordine nominant. Proh tamen spes curasque inanes! 
Partes ordinis, quae pacem afferre turbatis rebus reapse queant, unae sunt: partes fa- 
ventium Deo. Has igitur promovere necesse est, ad easque quo licebit plures adducere, 
„si securitatis amore incitamur. 


Verum haec ipsa, Venerabiles Fratres, humanarum gentium ad maiestatem Dei 
imperiumque revocatio, quantumvis licet conemur, numquam nisi per Iesum Christum 
eveniet. Monet enim Apostolus: Fundamentum aliud nemo potest ponere praeter id quod 
positum est, quod est Christus lesus?). Scilicet unus ipse est, quem Pater sanctificavit et 
misit in mundum 19); splendor Patris et figura substantiae eius '!), Deus verus verusque 
homo: sine quo, Deum, ut oportet, agnoscere nemo possit; nam neque Patrem quis movit 
misi Filius, et cui voluerit Filius revelare !??), — Ex quo consequitur, ut idem omnino sit 
instaurare omnia im Christo atque homines ad Dei obtemperationem reducere. Huc igitur 
curas intendamus oportet, ut genus hominum in Christi ditionem redigamus: eo prae- 
stito, iam ad ipsum Deum remigraverit. Ad Deum inquimus, non socordem illum atque 

humana negligentem, quem materialistarum deliramenta effinxerunt; sed Deum vivum 
ac verum, unum natura personis trinum, auctorem mundi, omnia sapientissime providen- 
tem, iustissimum denique legis latorem, qui sontes plectat, proemia proposita virtuti- 
bus habeat. 

Porro quae iter nobis ad Christum pateat, antea oculos est: per Ecclesiam vide- 
licet. Qamobrem iure Chrysostomus: Spes tua Ecclesia, salus tua Ecclesia, refugium tuum 
Ecclesia '). In id namque illam condidit Christus, quaesitam sui sanguini pretio; eique 
doctrinam suam ac suarum praecepta legum commendavit, amplissima simul impertiens 
divinae gratiae munera ad sanctitatem ac salutem hominum. 

Videtis igitur, Venerabiles Fratres, quale demum Nobis vobisque pariter officium 
sit demandatum: ut consociationem hominum, a Christi sapientia aberrantem, ad Eccle- 
siae disciplinam revocemus; Ecclesia vero Christo subdet, Christus autem Deo. Quod si, 
Deo ipso favente, perficiemus, iniquitatem cessisse aequitati gratulabimur, audiemusque 
feliciter vocem magnam de coelo dicentem: Nunc facta est salus et virtus et regnum Dei 
mostri et potestas Christi eius ?). — Hic tamen ut optatis respondeat exitus, omni ope et 
opera eniti opus est ut scelus illud immane ac detestabile, aetatis huius proprium, pe- 
nitus eradamus, quo se nempe homo pro Deo substituit: tum vero leges Evangelii san- 
etissimae ac consilia in veterem dignitatem vindicanda; adserendae altius veritates ab 
Ecclesia traditae, quaeque eiusdem sunt documenta de sanctitate coniugii, de educatio- 
ne doctrinaque puerili, de bonorum possessione atque usu, de officiis in eos qui publicam 
rem administrant; aequilibritas demum inter varios civitatis ordines christiano instituto 
ac more restituenda. — Nos profecto haec Nobis, Dei nutui obsequentes, in pontificatu 
presequenda proponimus, ac pro virili parte prosequemur. Vestrum autem erit, Vene- 
rabiles Fratres, sanctitate, scientia, agendorum usu, studio cum primis divinae gloriae, 
industriis Nostris obsecundare; nihil aliud spectantes praeterquam ut in omnibus forme- 
tur Christus *). 

lam quibus ad rem tantam utamur adiumentis, vix dicere oportet; sunt enim de 
medio sumpta.—Curarum haec prima sunto, ut Christum formemus iniis, qui formando 
in ceteris Christo officio muneris destinantur. Ad sacerdotes mens spectat, Venerabiles 
Fratres. Sacris namque quotquot initiati sunt, eam in populis, quibuscum versantur, 
provinciam sibi datam norint, quam Paulus suscepisse testatus est amantissimis iis ver- 
bis: Filioli mei quos iterum parturio donec formetur Christus in vobis ). Qui tamen exple- 
re munus queant, nisi priores ipsi Christum induerint? atque ita induerint, ut illud 
Apostoli eiusdem usurpare possint: Vivo ego, iam mom ego vivit vero in me Christus ?). 
Mihi vivere Christus est 5). Quamobrem, etsi ad fideles omnes pertinet hortatio ut occur- 
ramus in virum perfectum, in mensuram aetatis pleninitudinis Christi *; praecipue tamen 
ad illum spectat qui sacerdotio fungitur; qui idcirco dicitur alter Christus, non una sane 
potestatis communicatione sed etiam imitatione pipes qua expressam in se Christi 
imaginem praeferat. 

Quae cum ita sint, quae vobis guantaque, Venerabiles Fratres, ponenda cura 
est in clero ad sanctitatem omnem formando! huic, quaecumque obveniant, negotia ce- 
dere necesse est. Quamobrem pars potior diligentiarum vestrarum sit de seminariis 
sacris rite ordinandis monerandisque, ut pariter integritate doctrinae et morum sancti- 
tate floreant. Seminarium cordis quisque vestri delicias habetote, nihil plane ad eius 
utilitatem omittentes, quod est a Tridentina Synodo providentissime constitutum.— Quum 
vero ad hoc ventum erit ut candidati sacris initiari debeant, ne quaeso excidat animo 
quod Paulus Timotheo perseripsit: Nemini cito manus imposueris !); illud attentissime re- 
putando, tales plerumque fideles futuros, quales fuerint quos sacerdotio destinabitis. 
Quare ad privatam quancumque utilitatem respectum habetote; sed unice spectetis Deum 
et Ecclesiam et sempiterna animorum commoda, ne videlicet, uti Apostolus praecavet, 
cummunicetis peccatis alienis ?). — Porro sacerdotes initiati recens atque e seminario di- 
gressi industrias vestras ne desiderent. Eos, ex animo hortamur, pectori vestro, quod 
coelesti igne colere oportet, admovete saepius, incendite, inflammate ut uni Deo et lu- 
eris animorum inhient. Nos equidem, Venerabiles Fratres, diligentissime providebimus 
ne homines sacri cleri ex insidiis capiantur novae cuiusdam ac fallacis scientiae, quae 
Christum non redolet, quaeque, fucatis astutisque argumentis, rationalismi aut semiratio- 
nalismi errores invehere nititur; quos nt caveret jam Apostolus Timotheum monebat, 
scribens: Depositum custodi, devitans profanas vocum novitates et oppositiones falsi nomi- 
mis scientiae, quam quidam promittentes, circa fidem exciderunt 3). Hoc tamen non impedi- 
mur quo minus laude dignos existimemus illos e sacerdotibus iunioribus, qui utilium 
doctrinarum studia, in omni sapientiae genere, persequuntur, ut inde ad veritatem 
tuendam atque osorum fidei calumnias refellendas instructiores fiant. Veruntamem celare 
haud possumus, quin etiam apertissime profitemur, primas Nos semper delaturos iis qui, 
quamvis sacras humanasque disciplinas minime praetereunt, proxime nihilosecius ani- 
morum utilitatibus se dedant, eorum procuratione munerum, quae sacerdotem deceant 
divinae gloriae studiosum. Tristitia Nobis magna est et continuus dolor cordi Nostro 9), 
quum cadere etiam in aetatem nostram conspicimus Ieremiae lamentationem: Parvuli 
petierunt panem, es non erat qui frangeret eis ). Non enim de clero desunt, qui pro 
cuiusque ingenio, operam forte navent rebus adumbratae potius quam solidae utilitatis: 
at verum non adeo multi numurentur qui, ad Christi exemplum, sibi sumant Prophetae 
dietum: Spiritus Domini unxit me evangelisare pauperibus misit me‘ sanare contritos cnr- 
de, praedicare captivis remissionen et coecis visum 5). — Quem tamen fugiat, Venerabiles 
Fratres, quum homines ratione maxime ae libertate ducantur, religionis disciplinam po- 
tissimam esse viam ad Dei imperium in humanis animis restituendum? Quot plane sunt 
qui Christum oderunt, qui Ecclesiam, qui Evangelium horrent ignoratione magis quam 
pravitate animi! de quibus iure dixeris: quaecunque ignorant blasphemant 7). Idque non 
in plebe solum reperire est aut in infima multitudine, quae ideo in errorem facile tra- 
hitur; sed in excultis etiam ordinibus atque adeo in iis, qui haud mediocri eruditione 
ceteroqui poleant. Hinc porro in plerisque defectus fidei, Non enim dandum est, scien- 

tiae progressibus extingui fidem, sed verius inscitia; ut idcirco ubi maior sit ignorantia, 
jbi etiam latius pateat fidei defectio. Quapropter Apostolis & Christo mandatum est: 
Euntes, docete omnes gentes !). 

Nune autem, ut ex docendi munere ac studio fructus pro spe edantur atque in 
omnibus formetur Christus, id penitus in memoria insideat, Venerabiles Fratres, nihil 
omnino esse caritate efficacius. Non cnim in comotione Dominus *). Alllei animos ad Deum 
amariore quodam conatu, speratur perperam: quin etiam errores acerbius increpare, 
vitia vehementius reprehendere damno magis quam utilitati aliquando est. Timotheum 
quidem Apostolus hortabatur: Argue, obsecra, increpa; attamen addebat: in omni patien- 
tia ?). — Certe eiusmodi nobis exempla prodidit Christus. Venite, sic ipsum alloquutum 
legimus, venite ad me omnes qui laboratis et onerati estis, et ego reficiam vos *). Laboran- 
tes autem oneratosque non alios intelligebat, nisi qui peccato vel errore tenerentur. 
Quanta enimvero in divino illo magistro mansuetudo! quae suavitas, quae in aerumno- 
sos quoslibet miseratio! Cor eius plane pinxit Isaias iis verbis: Ponam spiritum meum 
super eum; mon contendet meque clamabit; arundinem quassatam non confringet et linum 
fumigans non ewtinguet?). — Quae porro caritas, patiens et benigna 5) ad illos etiam por- 
rigatur necesse est, qui sunt nobis infesti vel nos inimice insectantur. Maledicimur et 
benedicimus, ita de se Paulus profitebatur, persecutionem patimur et sustinemus, blasphe- 
mamur et obsecramus ?). Peiores forte quam sunt videntur. Consuetudine enim aliorum, 
praeiudicatis opinionibus, alienis consiliis et exemplis, malesuada demum verecundia in 
impiorum partem translati sunt: attamen eorura voluntas non adeo est depravata, sieut 
et ipsi putari gestiunt. Quidni speremus christianae caritatis flammam ab animis cali- 
ginem dispulsuram atque allaturam simu: Dei lumen et pacem? Tardabitur quandoque 
forsitan laboris nostri fructus; sed caritas sustentatione nunquam de efatigatur, memor 
non esse praemia a Deo proposita laborum fructibus sed voluntati. 

Attamen, Venerabiles Fratres, non ea Nobis mens est ut, in toto hoc opere tam 
arduo restitutionis humanarum gentium in Christo, nullos vos elerusque vester adiuto- 
res habeatis. Scimus mandasse Deum unicuique de proximo suo 5) Non igitur eos 
tantum, qui sacris se addixerunt, sed universos prorsus fideles rationibus Dei et animo- 
rum adlaborare oportet: non marte utique quemque suo atque ingenio, verum semper 
Episcoporum ductu atque nutu; praeesse namque, docere, moderari nemini in Ecclesia 
datur praeter quam vobis, quos Spiritus Sanctus posuit regere Ecclesiam Dei ?).— Catholi- 
cos homines, vario quidem consilio atsemper religionis bono, coire inter se societatem, 
Decessores Nostri probavere iamdiu bonaque precatione sanxerunt. Institutum porro 
egregium Nos etiam laudatione Nostra ornare non dubitamus, optamusque vehementer 
ut urbibus agrisque late inferatur ac floreat. Verumenimvero consociationes eiusmodi 
eo primo ae potissimum spectare volumus, ut quotqunt in illas cooptantur christiano 
more constanter vivant. Parum profecto interest quaestiones multas subtiliter agitari, 
deque iuribus et officiis eloquenter disseri, ubi haec ab actione fuerint seiugata. Postu- 
lant enim actionem tempora; sed eam quae tota sit in divinis legibus atque Ecclesiae 

praescriptis sancte integreque servandis, in religione libere aperteque profitenda, in 
omnigenae demum caritatis operibus exercendis, nullo sui aut terrenarum utilitatum 
respectu. Illustria ejusmodi tot Christi militum exempla longe magis valitura sunt ad 
commovendos animos rapiendosque quam verbe exquisitaeque discepiationes; fietque 
facile ut, abjecio metu, depulsis praeiudiciis ac dubitationibus, quamplurimi ad Chris- 
tum traducantur provehantque ubique notitiam eius et amorem; quae ad germanam go- 
lidamque beatitatem sunt via. Profecto si in urbibus, si in pagis quibusvis praecepta 
Dei tenebuntur fideliter, si sacris erit honos, si frequens sacramentorum usus, si cetera 
custodientur quae ad christianae vitae rationem pertinent; nihil admodum, Venerabiles 
Fratres, elaborandum erit ulterius ut omnia in Christo instaurentur. Neque haee solum 
coelestium bonorum prosequutionem spectare existimentur: iuvabunt etiam, quam «quae 
maxime, ad huius aevi publicasque civitatum utilitates. His namque obtentis, optima- 
tes ac locupletes aequitate simul et caritate tenuioribus aderunt, hi vero atfictioris 
fortunae angustias sedate ac patienter ferent; cives non cupiditati sed legibus pare- 
bunt; principes et quotquot rempublicam gerunt, quorum non est potestas misi a Deo), 
vereri ae diligere sanctum erit. Quid plura? Tune demum omnibus persuasum fuerit 
debere Ecclesiam, prouti ab auctore Christo est condita, plena integraque libertate frui 
nec alienae dominationi subiici; Nosque, in hac ipsa libertate vindicanda; non religionis 
modo sanctissima tueri iura, verum etiam communi populorum bono ae securitati pros- 
picere. Scilicet pietas ad omnia utilis est *): eaque incolumi ac vigente, sededit reapse 
populus in plenitudine pacis 3). 

Deus, qui dives est im misericordia *, hanc humanarum gentium in Christo Jesu 
instaurationem benignus festinet; non enim volentis opus neque currentis, sed miserentis 
est Dei 5). Nos vero, Venerabiles Fratres, im spiritu humilitatis 9, quotidiana et instanti 
prece id ab Eo contendamus ob Iesu Christi merita. Utamur praeterea praesentissima 
Deiparae impetratione: cui conciliandae Nobis, quoniam has litteras die ipsa damus, 
quae recolendo Mariali Rosario est instituta; quidquid Decessor Noster de octobri men- 
se Virgini augustae dicando edixit, publica per templa omnia eiusdem Rosarii recita- 
tione, Nos pariter edicimus et confirmamus; monentes insuper ut deprecatores etiam 
adbibeantur castissimus Dei Matris Sponsus catholicae Ecclesiae patronus sanctique 
Petrus et Paulus apostolorum principes. 

Quae omnia ut rite eveniant et cuneta vobis pro desiderio fortunentur, divina- 
rum gratiarum subsidia uberrime exoramus. Testem vero suavissimae caritatis, qua 
vos et universos fideles, quos Dei provideritia Nobis commendatos voluit, complectimur, 
vobis, Venerabiles Fratres, clero populoque vesio apostolicam benedictionem amantis- 
sime in Domino impertimus. 


1) Rom, XIIL, 1. — 2) L."Pfm. IV., 8. — 3) Is, XXXIL, 18. — *) Ephes. Il, 4. — 
5) Rom. IX., 16. — 5) Dan. III., 36. 


Datum Romae apud S. Petrum, die IV. Octobris MCMIII, Pontificatus nostri 
anno primo. 


BEIXUS.:.PP. X. 

Mutationes inter Vener. Clerum. 


Translati Cooperatores: R. Cas. Salewski e Lisiogóra ad Królówka. R. Steph. Gawlicki 
e Witkowice ad Lisiogóra (cum residentia ia Jastrząbka nowa). R. Ignatius Kołodziej e Pilzuo 
ad Tarnów. R. Adałbertus Zarański e Gawłuszowice ad Zakliczyn. R. Stanislaus Nowak e Radłów 
ad Gawłuszowice. R. Joannes Pragłowski e Zakliczyn ad Mielec. R. Joannes Puskarz e Bolesław 
ad Wojnicz. R. Joan. Jasiak e Wojnicz ad Bochnia. R. Casim. Kaliciński e Szczepanów ad Woj- 
micz. R. Franc. Mucha ex Ujanowice ad Jurków. R. Jos. Sroka e Pleśna ad Ujanowice. R. Mich. 
Marczak ex Jasień ad Jadowniki. R. Adalb. Guzik e Łososina ad Korzenna (ad personam agroti 
parochi) R. Alex. Golec applicątus ad Pleśna. R. Adalb. Ścisło ad Radłów. R. Michaël Marczak 
ex Jadowniki ad Straszęcin. — 

Nominati: R. Jos. Piechowicz administrator in Okocim. R. Joan. Dulian Praefectus stud. 
in seminar. dioeces. et Catech. suppl, in Io c.r. gimnasio Tarnoviensi. R. Cl. Dr. Michael Rec vice- 
rector semin. dioec. R. Clar. Dr. Ladislaus Mysor assesor et Refer. actualis Consist. Eppalis. R. 
Michaël Wieliński administrator in Brzesko. R. Ant. Kania adm. in Zawada. R. Casim. Salewski 
adm. in Królówka. R. Leo Romański adm. in Pstrągowa. R. Martin. Florek adm. in Olszyny. R. 
Marc. Piotrowski admin. in Jasień. R. Simon Piszczkiewicz catech. schol. pop. in Bochnia. R. 
Joannes Dąbrowski catech. in Bochnia emigravit Americam. 

Canonice instituti: R. Franc. Pawlikowski ad Ben. ie Mielec. R. Alex. Sołtys ad Ben. 
in Zakliczyn. 

Decorati: R. Andreas Niemiec Par. in Biegonice et Joan. Piaskowy Par. in Łącko R. et 
Mant. — R. Joan. Sawiński Par. in Szczawnica Expos. Canon. 

Privati Celebret et Jurisdictione: R. Hier. Blażyński et Franc. Sosin. 


Piis ad aram precibus commendantur: 


anima p. m. Bartholom. Unger Parochi de Okocim, qui die 25 julii obiit — societati precum 
adscriptus 

anima p. m. Pauli Jende Defic. anteacti Parochi in ZeleZnikowa — qui die 18 augusti obiit — 
societ. prec. adscriptus 

anima p. m. Stanislai Dylski Dec. et Par. in Brzesko, qui d. 7. septembris mortuus est — soc. 
pr. adscriptus 

anima p. m. Caroli Dudzik Par. de Zawada, qui die 14 septembr. obiit — soc. precum adscriptus 

anima p. m. Vinc. Wnek Par. de Pstragowa, qui die 27 septembris.pie in Domino obdormivit— 
societati precum adscriptus. 


Z KONSYSTORZA BISKUPIEGO. 
W Tarnowie dnia 15. października 1903. 


n yo X. Władysław Chendyński 
| L E 0 N iat i 
BISKUP. j i 


Nakładem Kleru dyecezalnego. Drukiem Józefa Styrny w Tzrnowie. 


